1. **Περίπτωση Χρήσης 1: Δημιουργία Προφίλ**
   1. **Σύντομη Περιγραφή**

Η περίπτωση χρήσης «Δημιουργία Προφίλ» εξυπηρετεί τον σκοπό της δημιουργίας λογαριασμού για τον χρήστη, γεγονός που σημαίνει την εγγραφή του χρήστη στην βάση δεδομένων της εφαρμογής. Η προκείμενη Περίπτωση Χρήσης αποτελεί βασική προϋπόθεση για τον χρήστη για να έχει την δυνατότητα να χρησιμοποιεί την εφαρμογή, αφού μόνο με προφίλ μπορεί να έχει πρόσβαση στις λειτουργίες. Για αυτόν τον λόγο, η δημιουργία προφίλ ορίζεται ως το εναρκτήριο βήμα στην ροή χρήσης της εφαρμογής.

* 1. **Χειριστές**
* Διαχειριστής συστήματος
* Πελάτης
* Κτηνίατρος
* Γραμματέας
* Κομμωτής
  1. **Γεγονός Έναρξης**

Η περίπτωση χρήσης ξεκινάει όταν:

* Ένας πελάτης, κτηνίατρος, γραμματέας ή κομμωτής διαλέξει την επιλογή «Εγγραφή», που εμφανίζεται στην αρχική οθόνη διασύνδεσης του χρήστη.

1. **Ροή Γεγονότων**
   1. **Βασική Ροή**
2. Ο χρήστης επιλέγει την επιλογή «Εγγραφή».
3. Το σύστημα εμφανίζει τα πεδία που ο χρήστης θα συμπληρώσει.
4. Ο χρήστης συμπληρώνει τα πεδία εγγραφής με τα στοιχεία του.
5. Ο χρήστης επιλέγει «Έλεγχος και Επιβεβαίωση».
6. Το σύστημα ελέγχει τα στοιχεία εγγραφής του χρήστη και διαπιστώνει πως είναι ορθά.
7. Το σύστημα ανακατευθύνει τον χρήστη στην οθόνη Σύνδεσης.
   * 1. **Εναλλακτική Ροή 1**

5.1.1. Το σύστημα διαπιστώνει πως ο χρήστης έχει αφήσει κάποιο πεδίο κενό.

5.1.2. Το σύστημα εμφανίζει μήνυμα «Πρέπει να συμπληρωθούν όλα τα πεδία».

5.1.3. Ο χρήστης κλείνει το μήνυμα.

5.1.4. Η Περίπτωση Χρήσης συνεχίζεται από το βήμα 3 της Βασικής Ροής.

* + 1. **Εναλλακτική Ροή 2**

5.2.1. Το σύστημα διαπιστώνει πως ο χρήστης έχει λάθος σε κάποιο πεδίο.

5.2.2. Το σύστημα εμφανίζει μήνυμα «Εσφαλμένη τιμή πεδίου».

5.2.3. Ο χρήστης κλείνει το μήνυμα.

5.2.4. Η Περίπτωση Χρήσης συνεχίζεται από το βήμα 3 της Βασικής Ροής.

1. **Ειδικές Περιπτώσεις**
   1. **Μη Λειτουργικές Απαιτήσεις**

* Το σύστημα πρέπει να έχει γρήγορη ανταπόκριση, και να εμφανίζει τη φόρμα εγγραφής σε χρόνο λιγότερο των 2 δευτερολέπτων, καθώς και να αποθηκεύει τα δεδομένα του χρήστη σε λιγότερο από 5 δευτερόλεπτα.
* Το σύστημα πρέπει να παρέχει έναν ασφαλή τρόπο εγγραφής στον χρήστη. Το σύστημα είναι αναγκαίο να κρυπτογραφεί τα προσωπικά δεδομένα των χρηστών, να έχει δικλείδες ασφαλείας για περιπτώσεις πειρατείας ή προσπάθεια διαρροής δεδομένων, και να μην αποθηκεύει τους κωδικούς πρόσβασης σε ορατή μορφή.
* Το σύστημα πρέπει να παρέχει σαφή και κατανοητά μηνύματα σε περιπτώσεις εξαιρέσεων, δηλαδή, για περιπτώσεις που ο χρήστης αφήνει κενά πεδία ή εισάγει λανθασμένες τιμές σε πεδία.
* Το σύστημα πρέπει να είναι επιτρέπει την διαδικασία της εγγραφής σχεδόν κάθε χρονική στιγμή, ή τουλάχιστον στο 99,9% του χρόνου. Σε περιπτώσεις που το σύστημα δεν δύναται να εκτελέσει αυτή την λειτουργία, θα πρέπει να ενημερώνει τον χρήστη με μήνυμα σφάλματος, και ο τελευταίος να προσπαθήσει πάλι μετά από λίγα δευτερόλεπτα. Το σύστημα θα πρέπει να είναι ξανά έτοιμο σε διάθεση του χρήστη.
* Το σύστημα πρέπει να δίνει την δυνατότητα στον χρήστη να διαγράψει τον λογαριασμό/προφίλ του οποιαδήποτε στιγμή θέλει.
  1. **Περιβάλλον**
* Η εφαρμογή θα πρέπει να είναι προσβάσιμη από ποικίλα λογισμικά, πχ Android, iOS.
* Σε διαδικτυακό περιβάλλον θα πρέπει να είναι προσβάσιμη από διάφορους browsers, πχ Chrome, Firefox, Edge, Safari κλπ.

1. **Κατάσταση εισόδου (preconditions)**

* Ο χρήστης θα πρέπει να έχει επαρκή αποθηκευτικό χώρο στην συσκευή του ώστε να μπορεί να εγκαταστήσει την εφαρμογή.

1. **Κατάσταση εξόδου (postconditions)**

* Αφού ολοκληρωθεί η διαδικασία της εγγραφής, το σύστημα θα περιέχει τα προσωπικά στοιχεία του χρήστη στην βάση δεδομένων.
* Ο χρήστης θα μπορεί πλέον να συνδεθεί με τα διαπιστευτήριά του και να χρησιμοποιήσει την εφαρμογή.

1. **Σημεία Επέκτασης**

* Ο χρήστης θα μπορεί, σε μελλοντικές εκδόσεις, να επιλέγει φωτογραφία προφίλ.